การให้ความสำคัญกับสุขภาพกายและใจที่ดี การจัดระเบียบและการตื่นนอน
บุคคลที่ประสบความสำเร็จหลายคนมีส่วนร่วมกับกิจกรรมทางจิตวิญญาณบางประเภทในช่วงเช้า ทั้งการนั่งสมาธิและสวดมนต์ ลองอุทิศเวลาให้กิจกรรมเหล่านี้ดูบ้าง กิจกรรมเหล่านี้สามารถช่วยให้จิตใจของคุณปลอดโปร่งสำหรับวันวุ่นวายที่กำลังเข้ามาและสามารถเพ่งสมาธิอย่างนิ่งสงบต่อสิ่งที่สำคัญที่สุดได้ สามารถนั่งสมาธิได้หลายวิธี บางคนเพียงแค่หายใจเข้าลึกๆ และเพ่งสมาธิไปที่ลมหายใจที่กำลังเข้าออก บางคนปฏิบัติตามเทปหรือวิดีโอสอนนั่งสมาธิ ที่มีให้เลือกซื้ออย่างแพร่หลายหรือที่มีออนไลน์อยู่ด้วยเช่นกัน ในการสอนนั่งสมาธิ มักจะมีดนตรีที่มีทำนองผ่อนคลายและยังมีเสียงที่นำให้คุณหายใจและทำให้จิตใจปลอดโปร่งหรือเพ่งสมาธิได้ การออกกำลังกายตอนเช้า เป็นสุดยอดวิธีสำหรับการเติมพลังให้จิตใจและร่างกายของคุณด้วยพลังของวันที่เยี่ยมยอดที่กำลังรอคุณอยู่ คนที่ออกกำลังกายตอนเช้ามีแนวโน้มที่จะคงกิจวัตรการออกกำลังกายตอนเช้าไว้ได้มากกว่าคนที่ออกกำลังกายในช่วงอื่นของวัน และการออกกำลังกายยามเช้ายังช่วยป้องกันความเครียดและความวิตกกังวลและยังช่วยลดความดันโลหิตได้อีกด้วย  หาเวลายืดกล้ามเนื้อ การยืดกล้ามเนื้อช่วยลดความดันโลหิตได้ ยังช่วยลดการอักเสบในร่างกาย และยังช่วยลดน้ำหนักได้อีกด้วย ลองเล่นโยคะตอนเช้าเป็นกิจวัตรหรือการยืดกล้ามเนื้อแบบง่ายๆ ดูก็ได้  เตรียมชุดออกกำลังกายไว้ตั้งแต่ตอนกลางคืน. หรือหากคุณชอบออกกำลังกายในชุดสบายๆ คุณสามารถสวมชุดนอนของคุณออกกำลังกายเลยก็ได้ ลุกขึ้นจากเตียงและขึ้นลู่วิ่งทั้งแบบนี้ได้เลย  สมัครคลาสฟิตเนสกับเพื่อนเพื่อจะหาข้ออ้างได้ ถ้าคุณสมัครและจ่ายค่าคลาสฟิตเนสไปล่วงหน้า และมีเพื่อนที่คาดหวังให้คุณมา คุณจะยิ่งอยากออกกำลังกายช่วงเช้า วิธีนี้จะช่วยให้คุณเริ่มต้นได้ดี มีคำแนะนำหลากหลายเกี่ยวกับมื้อเช้าที่ดีที่สุด บ้างก็เชื่อว่า กรีน สมูทตี้ คือมื้อเช้าที่ดีที่สุด (ผลไม้กับผักเคลหรือผัมโขมเป็นวัตถุดิบที่นำไปปั่นเข้าด้วยกัน) บ้างเชื่อว่าอาหารโปรตีนสูงเป็นมื้อเช้าที่ดีที่สุด เฟ้นหาอาหารที่ดีที่สุดสำหรับคุณและขอให้จำไว้เสมอว่าร่างกายและจิตใจของคุณต้องการอาหารเพื่อกระตุ้นให้เกิดวันที่มีพลังทำงานได้ มื้อเช้าที่ดีต่อสุขภาพได้แก่ ธัญพืชโฮลเกรน โปรตีนไขมันต่ำ ผลิตภัณฑ์จากนมที่มีไขมันต่ำ ผลไม้และผัก ช่วงเช้าเป็นช่วงเวลาที่ดีที่สุดสำหรับประสานสัมพันธ์กับคนที่คุณห่วงใย หากคุณอาศัยอยู่กับคู่รักและลูกๆ พยายามแบ่งเวลาที่เท่ากันให้พวกเขาก่อนที่คุณจะไปทำงานหรือเรียนหนังสือ หากคุณอยู่คนเดียว คุณสามารถใช้เวลาช่วงเช้าโทรหรือแชทออนไลน์กับเพื่อนหรือครอบครัวของคุณ หรือจะเขียนข้อความให้คนที่คุณห่วงใยเป็นการส่วนตัวก็ได้ ใช้เวลาเดินทางติดต่อกับเพื่อนและครอบครัวของคุณ ด้วยการส่งข้อความหาขณะที่คุณนั่งรถไฟใต้ดินหรือคุยโทรศัพท์กับพวกเขาผ่านบลูทูธไร้สายขณะขับรถหรือเดินไปทำงาน บุคคลที่ประสบความสำเร็จที่สุดบางคนในโลกใช้ช่วงเวลาตอนเช้าเพื่อที่จะเขียนถึงสิ่งที่พวกเขารู้สึกขอบคุณในทุกๆ เช้า คุณอาจรู้สึกขอบคุณผู้คน สถานที่ หรือโอกาสที่ผ่านเข้ามาในชีวิต ใช้เวลาช่วงเช้าเขียนสามสิ่งที่คุณรู้สึกขอบคุณเพื่อที่คุณจะได้เริ่มวันใหม่ด้วยความคิดเชิงบวก พกสมุดเล็กๆ เพื่อลิสต์รายชื่อสิ่งที่คุณอยากขอบคุณ หรือบันทึกลิสต์นั้นไว้ในโทรศัพท์มือถือของคุณ ย้อนกลับไปอ่านรายชื่อสิ่งที่คุณขอบคุณสามารถเป็นประสบการณ์เชิงบวกได้ ดังนั้นขอให้ไม่ลืมสิ่งต่างๆ ที่คุณรู้สึกขอบคุณ เลือกเสื้อผ้า – รวมถึงเครื่องประดับและชุดชั้นใน – ก่อนเข้านอน วางสิ่งที่เตรียมไว้ให้หยิบได้สะดวก เพื่อที่คุณจะได้เริ่มต้นวันใหม่โดยไม่ต้องกังวลว่าจะใส่อะไรดีหรือจะหาต่างหูหรือถุงเท้าที่หายไปได้อย่างไร  หากคุณพกอาหารกลางวันไปโรงเรียนหรือที่ทำงานด้วย ให้เตรียมอาหารกลางวันก่อนเข้านอน เพื่อที่คุณจะได้ใช้เวลาช่วงเช้ากับสิ่งอื่น ให้แน่ใจว่าคุณซักผ้าทัน เพื่อที่คุณจะได้มีเสื้อผ้าสะอาดพร้อมให้คุณเลือกเป็นเครื่องแต่งกายดีๆ สำหรับไปทำงานหรือไปเรียน แสงธรรมชาติจากแสงอาทิตย์สามารถช่วยให้ร่างกายของคุณเตรียมพร้อมที่จะตื่นนอน ถ้าคุณปิดผ้าม่านหรือม่านปรับแสงไว้ตลอด คุณจะพลาดสิ่งดีๆ ไป หากคุณปล่อยให้แสงธรรมชาติในยามเช้าสาดเข้ามา คุณจะพร้อมที่จะตื่นอย่างมีพลังมากกว่าเมื่อนาฬิกาปลุกของคุณดังขึ้น โดยเฉลี่ยเราทุกคนต้องการการนอนหลับประมาณ 8 ชั่วโมงทุกคืน บางคนนอนแค่ 6 ชั่วโมงก็อยู่ได้ แต่บางคนก็พบว่าพวกเขาต้องการเวลาถึง 9 ชั่วโมงสำหรับการนอนหลับ ค่อยๆ หาว่าคุณต้องนอนแค่ไหนถึงจะมีวันที่ทำงานได้ แล้วจัดสรรเวลาให้เหมาะสมเพื่อที่คุณจะได้นอนหลับในปริมาณเวลาที่พอดีสำหรับคุณ ผู้เชี่ยวชาญเห็นพ้องกับความสำคัญของการตื่นนอนในเวลาเดียวกันทุกวัน เพราะสามารถช่วยให้คุณได้รับการพักผ่อนที่เพียงพอ เนื่องจากร่างกายของคุณรู้ว่าจะส่งสัญญาณให้คุณเข้านอนเมื่อไหร่ นักจิตวิทยายังได้กล่าวไว้ว่า ผู้ที่มีอาการวิตกกังวลหรือซึมเศร้าบางรายสามารถทุเลาอาการของพวกเขาได้ โดยการตื่นนอนในเวลาเดิมทุกวัน ตื่นนอนในเวลาเดิมในช่วงสุดสัปดาห์เช่นกัน ไม่ใช่แค่วันที่ไปโรงเรียนหรือทำงาน เราทุกคนต่างก็ต้องการกดปุ่มเลื่อนปลุกกันในบางครั้ง แต่การนอนเพิ่มอีก 9 นาทีด้วยการนอนหลับที่คุณภาพต่ำเช่นนี้จะไม่ช่วยให้คุณมีเช้าวันใหม่ที่ดี หากคุณมีแนวโน้มที่จะกดปุ่มเลื่อนปลุกขณะที่คุณยังไม่ตื่นดี ให้ลองใช้แอพพลิเคชั่นในสมาร์ทโฟนที่จะทำให้คุณแก้โจทย์คณิตศาสตร์หรือโจทย์เกมส์ท้าสมองก่อนกดปิดสัญญาณปลุกหรือกดเลื่อนปลุก ด้วยวิธีนี้คุณจะรู้สึกตาสว่างพอที่จะรับรู้ได้ถึงการตัดสินใจของคุณ
นั่งสมาธิเพื่อความสงบและการเพ่งสมาธิ. ออกกำลังกาย. ทานมื้อเช้าที่ดี. ใช้เวลากับคนที่คุณรัก. กล่าวขอบคุณ. ตระเตรียมเช้าวันใหม่ของคุณตั้งแต่คืนก่อน. เปิดผ้าม่านหรือม่านปรับแสงไว้ก่อนเข้านอน. นอนหลับให้เพียงพอ. ตื่นนอนในเวลาเดิมทุกวัน. ห้ามกดปุ่มเลื่อนปลุก.
https://www.wikihow.com/Get-a-Good-Start-in-the-Morning https://www.wikihow.com/Get-a-Good-Start-in-the-Morning
Focusing on Your Physical and Mental Well-being Getting Organized and Waking Up